stanford-oval/wikipedia huggingface dataset:
בעל זבוב (ספר)
ביקורת

ההיסטוריון ההולנדי רוטגר ברגמן, טען כי תיאוריו של גולדינג אינם מציאותיים. ומביא דוגמה בולטת לניגוד להשקפתו של גולדינג היא תקרית אמיתית שאירעה ב-1965, כאשר קבוצת תלמידים מטונגה, שהפליגו בסירת דיג, נטרפה על אי בלתי מיושב. לאחר שנחשבו כמתים על ידי קרוביהם, התגלו הילדים כעבור יותר מ-15 חודשים בריאים ושלמים. הקבוצה הצליחה לשרוד באמצעות הקמת קומונה קטנה שכללה גן מזון, קני אחסון למי גשמים מגזעי עצים, מכון כושר מאולתר, מגרש בדמינטון, לולי תרנגולות ואש קבועה, והכול תוך שימוש בסכין ישנה, בעבודת כפיים ובנחישות רבה. כשהקפטן פיטר וורנר גילה אותם, היו הילדים במצב בריאותי ורוחני טוב.
ראו גם

רובינזון קרוזו
אי הילדים
לקריאה נוספת

חנה סקרה, עיונים ספרותיים ואקטואליים ברומן בעל זבוב, מאת ויליאם גולדינג, ספריית פועלים, 1986. (הספר בקטלוג ULI)
ביאורים

↑  "חזרזיר" הוא קצר רואי, ליקוי הניתן לתיקון באמצעות עדשות מפזרות, מהסוג שלא ניתן להדליק עמם אש. ייתכן וגולדינג הכיר זאת וכיוון לכך, אך ככל הנראה זו פשוט טעות.
הערות שוליים

↑  הנתין/האזרח, פורסם במקור בלטינית ב-1647 באמסטרדם
↑  רוטגר ברגמן, המין האנושי היסטוריה של תקוה, פן, ידיעות ספרים, ספטמבר 2020
| --- | --- |
בקרת זהויות :  NLI: 987007426248005171  BNE: XX2035257  BnF: cb11992683c (data)  GND: 4123300-1  LCCN: no2006021893  MusicBrainz release group: 85f4b9d5-bde0-490b-a5fc-b82bf6713730  NLA: 35890517  SUDOC: 02800390X  VIAF: 119144648592107423604   WorldCat (עם VIAF): 119144648592107423604
מתווה קלינטון

מתווה קלינטון (באנגלית: The Clinton Parameters) הוא השם לקווים מנחים להסדר קבע בין ישראל לפלסטינים, שהציע נשיא ארצות הברית ביל קלינטון בדצמבר 2000.
הרקע למתווה קלינטון היה תחילתה של האינתיפאדה השנייה, כישלון השיחות שנערכו בקמפ דייוויד זמן מה קודם לכן, הבחירות המתקרבות בישראל, הסקרים שהצביעו על תבוסה אפשרית לאהוד ברק, וסיום תקופת כהונתו של קלינטון עצמו, שחפץ לסיים בהצלחה שמונה שנים של מאמצים בזירה המזרח תיכונית. ההצעה הוגשה ב-23 בדצמבר 2000, תוך הדגשה של הנשיא כי היא אינה בת שינוי וכל צד זכאי לקבלה או לדחותה בלבד.
תוכן המתווה

מתווה קלינטון כלל ויתור פלסטיני על זכות השיבה, ומנגד ויתור ישראלי על ריבונות בהר הבית, אם כי הייתה אמורה להישאר בעלות סמלית ישראלית כלשהי באתר, חלוקת ירושלים והעיר העתיקה, והקמת מדינה פלסטינית עצמאית בשטחי יו"ש ועזה, למעט גושי ההתיישבות הגדולים (גוש אדומים, אריאל וגוש עציון), שיסופחו לישראל בתמורה לשטחים בתחומי הקו הירוק.
שטחים - הגבול בין ישראל למדינה הפלסטינית יתבסס על קו 4 ביוני 1967, הוא "הקו הירוק", או קו שביתת הנשק ממלחמת העצמאות. בריבונות פלסטינית יהיו 97%-96% מהגדה המערבית בתוספת אחוז אחד מהשטח הישראלי הריבוני או 94% מהגדה המערבית בתוספת 3% מהשטח הישראלי הריבוני. כמו כן נקבע כי כל שטחי רצועת עזה יהיו תחת ריבונות פלסטינית, כאשר בין רצועת עזה לגדה המערבית יהיה "מעבר בטוח". ישראל תספח מהגדה גושי התנחלויות (גוש עציון, גוש אריאל וגוש עוטף ירושלים) ובתמורה תעניק לפלסטינים שטחים בנגב להרחבת רצועת עזה לפי יחס של 1:3 (ולפי גרסה אחרת, 3% כנגד סיפוח של 5%), וגם מסדרון למעבר פתוח קבוע בין הגדה המערבית לרצועת עזה. כמו כן נקבע כי 80% מהמתנחלים יהיו בשטח ריבוני ישראלי.
הגבלת חימוש - הנשיא קלינטון הציע כי המדינה הפלסטינית שתקום תהיה מדינה לא-צבאית (non-militarized state). הנשיא קבע כי תהיה לישראל נוכחות צבאית משמעותית בבקעת הירדן למשך שלוש שנים ונוכחות סמלית באתרים מוגדרים למשך שלוש שנים נוספות. כמו כן ניתנו לישראל שלוש תחנות התראה לתקופה של עשר שנים עם נוכחות של קציני קישור פלסטינים.
בקעת הירדן - ישראל תוותר על ריבונותה בבקעת הירדן. אולם, כאמור לעיל, נסיגתה ממנה תהיה הדרגתית מטעמי ביטחון. בין היתר, למשל, ישראל תחזיק צבא בבקעת הירדן למשך 3 שנים.
ירושלים - ירושלים תחולק על בסיס אתני - השכונות הערביות בירושלים יהיו תחת ריבונות פלסטינית והשכונות היהודיות יהיו תחת ריבונות ישראלית. תהיה ריבונות פלסטינית על הר הבית וריבונות ישראלית על הכותל המערבי.
פליטים - בנושא הפליטים נאמר כי 'שני הצדדים מכירים בזכות הפליטים לחזור לפלסטין ההיסטורית' או 'לחזור למולדתם', אבל מצד שני הובהר ש'אין זכות שיבה ספציפית לישראל'. כלומר, זכות השיבה לא תתממש באופן חופשי בישראל אלא בכפוף לחוקיה הריבוניים, וייאמר כי לפלסטינים זכות שיבה לביתם הלאומי. פתרון בעיית הפליטים ישלב בין שיבה, שיקום, יישוב מחדש ופיצוי. בהצעת קלינטון נאמר שמילוי כל הסעיפים ייחשב לביצוע החלטת עצרת האו"ם 194 מנובמבר 48', שבה רואים הפלסטינים את הבסיס המשפטי להצדקת תביעתם לזכות השיבה. בנוסף, מנגנון בינלאומי חדש יוקם למימון התוכנית.
מרחב אווירי - בעניין המרחב האווירי המונח היה 'שימוש מוסכם'. קלינטון קבע שהריבונות על המרחב האווירי היא פלסטינית אבל הכיר בזכות הישראלית לעשות בו שימוש לצורכי אימון ולצרכים מבצעיים ובלבד שהשימוש הזה יהיה מוסכם. הייתה מחשבה על כך שאחת הדרכים לעשות זאת היא על בסיס הדדי - על ידי מתן זכות לפלסטינים לעשות שימוש לא צבאי במרחב האווירי הישראלי.
קץ הסכסוך - הצהרה על "סיום הסכסוך" ועל סוף התביעות ההדדיות של שני הצדדים.
הנשיא הכתיב לישראלים ולפלסטינים את דבריו בחדר הישיבות הצמוד לחדר הסגלגל בבית הלבן, וביקש לקבל את ההכרעה תוך ארבעה ימים.
תגובות > תגובת ישראל

הפרמטרים הוצגו על ידי שלמה בן עמי, שר החוץ דאז, לפורום שכלל את אהוד ברק, יוסי שריד, יוסי ביילין, שמעון פרס, דני יתום וגלעד שר (המתווך מטעם הממשלה, לצידו של בן עמי, במשא ומתן בקמפ דייוויד). הדיון נערך במחנה שרגא הסמוך לנהריה. כעבור שלושה ימים החליטה הממשלה לענות לקלינטון בחיוב. חוץ ממתן וילנאי ורענן כהן כל השרים תמכו.
זו לשון ההחלטה שנשלחה ליועץ לביטחון לאומי של הנשיא קלינטון, סמואל ברגר:
"החלטתה של ועדת השרים לענייני ביטחון לאומי בממשלת ישראל מיום 28 בדצמבר 2000 היא כדלקמן:
'רעיונותיו של הנשיא קלינטון תורמים לחידושו של משא ומתן אינטנסיבי לקראת הסכם קבע בין ישראל לפלסטינים. אנו רואים ברעיונות אלו בסיס למשא ומתן, בתנאי שהם יישארו, כפי שאכן הינם, בסיס לדיון שהפלסטינים מסכימים עליו [ההדגשה במקור]. ישראל תבקש הבהרות מספר הנוגעות לעניינים בעלי חשיבות של ממש לישראל. ישראל מביעה את הוקרתה לנשיא קלינטון על תרומתו המכרעת, כעת ובמשך כל תקופת כהונתו, לקידום תהליך השלום במזרח התיכון לעבר עתיד טוב יותר לעמי האזור'."
הממשלה אף העבירה מסמך הסתייגויות בן כמה עמודים אשר נגעו בעיקר לסידורי הביטחון ולשליטה על המעברים. לגבי הנושאים העקרוניים התשובה הייתה חיובית. על אף שמתווה קלינטון עמד בסתירה לעקרונות שלהם התחייב אהוד ברק במערכת הבחירות שלו, כמו שלמות ירושלים והריבונות על הר הבית, המתווה זכה, עם השגות והסתייגויות, לרוב גדול בממשלה, כשרק השר רוני מילוא הודיע על התפטרותו בעקבות קבלתו.
קלינטון הבין זאת כקבלת המתווה ואף ציין בזיכרונותיו במפורש כי 'כל ההסתייגויות [של ישראל] היו במסגרת הפרמטרים'. מעדויות אלו ומתגובת ישראל לעיל נראה כי ישראל הייתה נכונה להמשיך את המשא ומתן על בסיס המתווה. עם זאת, יש לשים לב כי לישראל היו הסתייגויות בכל אחת מהסוגיות המרכזיות שנותרו לב המחלקות, ובניגוד לרושם שנוצר, למעשה כמה מהסתייגויות אלו חורגות מהפרמטרים של הנשיא.
אף על פי זאת, למרות היותו קו מנחה בהצעות פשרה שונות בשנים האחרונות, מתווה זה איננו מחייב את ממשלות ישראל ועמד בסתירה למדיניותו של אריאל שרון, מחליפו של ברק בראשות הממשלה.
תגובות > תגובת הפלסטינים

ערפאת, מאידך, נסע אל מובארק, התייעץ עם בנדר בין סלמאן שגריר סעודיה בארצות הברית וועדות בין-ערביות אחרות להתייעצויות, תוך שמופעל עליו לחץ בינלאומי להסכים למתווה. לבסוף, לאחר עשרה ימים, העבירו אנשיו לבית הלבן תשובה שהיו בה הסתייגויות מרוב הנושאים העקרוניים של המתווה ובכך בעצם שלילת המתווה כולו.
מתוך התגובה הפלסטינית אפשר להבין כי 'מתווה קלינטון' אינו עולה בקנה אחד עם הראייה הפלסטינית לגבי הדרך שבה צריך להיראות הסכם קבע. לטענתם, הסכם קבע אינו רק מסמך המכיל עקרונות כלליים ומעורפלים, אלא כלי מקיף הכולל פרטים, מפות, שיטות ולוחות זמנים לסיום הסכסוך. חוסר הבהירות שמצביעים עליו הפלסטינים בא לידי ביטוי, למשל, בחוסר הגדרת הצרכים הביטחוניים האופרטיביים (הלכה למעשה) של ישראל ובפרק הזמן שישראל תיסוג בו מהגדה.
הערות שוליים

↑  עמ' 20 מהארכיון לעיל
↑  עמ' 26, שם (הארכיון)
↑  היום שבו מת השלום, באתר www.7th-day.co.il (ארכיון)
באד בוי רקורדס

|  נתונים כלליים |
| --- | --- |
 סוג:  חברת תקליטים
 מייסדים:  שון קומבס
 תקופת הפעילות:  1993–הווה (כ־32 שנים)
 חברת אם:  יוניברסל מיוזיק גרופ
 מיקום המטה:  וושינגטון די. סי. 
 משרד ראשי:  ניו יורק, ארצות הברית
 ענפי תעשייה:  תעשיית המוזיקה
 מוצרים עיקריים:  הפקת מוזיקה
  
 www.badboyonline.com
 
באד בוי רקורדס (באנגלית: Bad Boy Records, במקור: Bad Boy Entertainment) היא חברת תקליטים אשר נוסדה ב-1993 על ידי המפיק והראפר שון קומבס. כיום החברה פועלת כמחלקה של יוניברסל מיוזיק גרופ, והמוזיקה שלה מופצת על ידי אינטרסקופ רקורדס.
היסטוריה > ההתחלה

באד בוי רקורדס נוסדה ב-1993 על ידי שון קומבס לאחר שפוטר באותה השנה ממשרתו כמנהל האחראי לגיוס אומנים ופיקוח על ההתקדמות שלהם. ההוצאה לאור הראשונה של החברה היה הסינגל "Flava In Ya Ear" של קרייג מאק. ב-1994 הוציאה החברה לאור את אלבום הבכורה שלו Project: Funk Da World. בהמשך הוציאה לאור את הסינגל "Juicy" והאלבום Ready To Die, שהם אלבום הבכורה ושיר הנושא של הזמר הנוטוריוס בי. איי. ג'י. שיצא לאור גם ב-1994. לצד האלבום של מאק שהיה מאוד פופולרי, האלבום Ready To Die גרף מספר תארים של אלבום פלטינה. כשהוא שולט במצעדי המוזיקה, הנוטוריוס בי. איי. ג'י. הפך ב-1995 לאחד מהשמות הגדולים של הז'אנר ולזמר המוביל של חברת התקליטים.
ב-1995 הצלחתה של החברה המשיכה לעלות עם הוצאה לאור של אלבומי פלטינה נוספים של להקת הבנות האמריקאית טוטאל והזמרת האמריקאית פיית אוונס.
חברת התקליטים הפכה לביתם של מפיקים וכותבי שירים ובהם צ'אקי תומפסון, איזי מו-בי ודי-דוט- כולם לקחו חלק אינסטרומנטלי בהפקת היצירות הכי ידועות של החברה.
היסטוריה > סכסוך עם דת' רואו רקורדס

ההצלחה המהירה של הנוטוריוס בי. איי. ג'י., ובאד בוי רקורדס כחברה, העלו כמה מתחים, במיוחד עם דת' רואו רקורדס בלוס אנג'לס. במשך שנתיים שקדמו לשנת 1995, היפ הופ החוף המערבי, הנשלט על ידי דת' רואו, היה בולט בזרם המוזיקת ראפ. שוג נייט, מנכ"ל הדת' רואו רקורדס, ראה בקומבס כאחראי למות חברו ג'ייק רובלס במקרה ירי, לכאורה בידיו של שומר הראש של קומבס. המתחים גברו כאשר דת' רואו החתימו את הראפר העולה טופאק שאקור, שטען כי מעגל החברים של באד בוי, ובעיקר הנוטוריוס וקומבס היו שותפים לפשע הירי שבו הוא נורה בנובמבר 1994 בלובי של אולפני Quad בטיימס סקוור.
לאחר ההוצאה לאור של האלבום Hit 'Em Up, אשר מכפיש את באד בוי, המתחים גברו. טופאק נורה ב-7 בספטמבר 1996 בלאס ווגאס זמן קצר לאחר שנכח בקרב האגרוף של מייק טייסון נגד ברוס שלדון במלון MGM. טופאק הוכרז כמת ב-13 בספטמבר. מיד לאחר מכן באד בוי פרסמו הודעת ניחומים.
ב-9 במרץ 1997, בזמן שבאד בוי היו באמצע ההכנות להשיק את האלבום הכפול של נוטוריוס בשם Life After Death, הוא נורה למוות במכוניתו לאחר שיצא ממסיבה בלוס אנג'לס. המוות של שני הראפרים השאיר רבים לתהות אם העוינות של ה"חופים" היא שגרמה למעשי הרצח שלהם. חקירות המשטרה זכו לביקורת מצד גורמים ציבוריים ומשפטיים. עד היום שני המקרים נותרו בלתי פתורים באופן רשמי.
היסטוריה > החיים אחרי המוות של הנוטוריוס בי. איי. ג'י. ובנייה מחדש של החברת תקליטים

לאחר המוות שלו, אלבומו של הנוטוריוס בי. איי. ג'י., Life After Death הגיע למקום הראשון במצעד 200 השירים הכי טובים של בילבורד. שני הסינגלים הראשונים של האלבום "Hypnotize" ו"Mo Money, Mo Problems" גם הגיעו למקומות גבוהים במצעדי המוזיקה. האלבום מכר מעל 10 מיליון עותקים בארצות הברית בלבד, והוא נחשב לאחד מהאלבומים הנמכרים ביותר בארצות הברית בכל הזמנים.
בתחילת 1997, שון קומבס החל בהקלטות של אלבום הבכורה שלו. הסינגל הראשון, "Can't Nobody Hold Me Down", תפס את המקום הראשון במצעדים שונים של ראפ, R&B ופופ. כתגובה למותו של הנוטוריוס בי. איי. ג'י., החברה מיהרה להוציא לאור שיר הוקרה, "I'll Be Missimg You", אשר כלל הופעת אורח של אלמנתו של הנוטוריוס בי. איי. ג'י., פיית אוונס, ולהקת הR&B של החברה, 112. השיר היה במקום הראשון במצעדים במשך 11 שבועות ברציפות והפך במהירות לסינגל השני באלבום של קומבס בשם No Way Out, אשר יצא לאור בקיץ 1997 ומכר 7 מיליון עותקים.
הזמר החדש של החברה, מייז, באותו זמן תפס את מקומו הריק שהשאיר אחריו הנוטוריוס בי. איי. ג'י.. אלבום הבכורה שלו, Harlem World, גם כן יצא לאור באותה שנה וגרף ארבעה תוארי אלבום פלטינה. בשל ההצלחות הרצופות של האלבומים Life After Death,No Way Out וHarlem World, עד סוף שנת 1997, באד בוי כחברה וכמותג הגיעה לשיא מסחרי. במהלך אותה תקופה, החברה החלה לקדם את האומנים החתומים החדשים- קבוצת ההיפ-הופ דה ל.ו.קס, אשר באופן קבוע הופיעו בהופעות אורח רבות בהוצאות לאור של החברה באותה שנה. למרות הציפיות הרבות מהם, אלבום הבכורה שלהם שהושק ב-1998, Money, Power & Respect מכר מספר נמוך של עותקים. זמן קצר לאחר מכן, הקבוצה עזבה את החברה ונכנסה למחלוקת בנוגע לזכויות והוצאות לאור שנמשכה עד שנת 2005.
בשנים שלאחר מכן, החברה חוותה נסיגה מסחרית. ב-1999, מייז הפך לדתי ופרש מתעשיית המוזיקה, כשהוא משאיר אחריו שקע רציני בחברה, במיוחד מכיוון שבדיוק באותה תקופה האלבום השני שלו יצא לאור. באד בוי מצא קצת הצלחה עם שיין, ראפר צעיר מברוקלין, שזכה לשבחים וגם לביקורת על קולו העמוק והזרימה האיטית שלו - שרבים החשיבו דומה מדי, ואף חיקוי של הנוטוריוס בי. איי. ג'י.. בינתיים, אלבומי ההמשך של קומבס נכשלו להשיג את אותה הצלחה שהיה לאלבום הבכורה שלו. בניסיון לשווק את עצמו, הוא עשה מספר שינויים לשם הבמה שלו: הוא עבר מהשם "Puff Daddy" לשם "Puffy", לאחר מכן לשם "P.Diddy" ולבסוף בקצרה עבר לשם "Diddy".
בתחילת שנות האלפיים, התקשתה באד בוי לשמור על יציבות. רבים מהאומנים שלקחו חלק בהוצאות לאור המצליחות עזבו את החברה, בעוד אלו שנשארו ראו את מכירות האלבומים שלהם מצטמצמות עם הזמן. אף על פי שהחברה המשיכה באופן עקבי להוציא לאור יצירות חדשות, ועשתה ניסיונות רבים ליצור אומנים בתדמית של האלילים המנוחים של החברה, רק מעטים נוכחו להצלחה כמו שהחברה קיוותה.
זוג הראפרים, אייט בול ואם.ג'יי.ג'י הוציא לאור את האלבום Living Legends ואף זכו להצלחה ב-2004, מה שהוביל ליצירת באד בוי סאות' - אשר בסופו של דבר ישמש כבית לאומנים כמו בויז אן דה הוד ויונג ג'וק. ב-2002, קומבס השתתף בתוכנית הריאליטי "יצירת הלהקה עונה 2" של MTV, שבעקבותיה באד בוי הרכיבו את הקבוצה "דה באנד". למרות החשיפה שלהם בMTV שהובילו למכירות זהב של אלבום הבכורה שלהם, קומבס לאחר מכן פירק את הלהקה. בשלב זה, החברה החתימה ראפר בשם אאסים, שאלבום הבכורה שלו לא הוצא לאור על ידי באד בוי עד היום.
היסטוריה > תחייה

באד בוי ראתה את הונה משתפר בשנת 2005, עם ההצלחה של הוצאות לאור של אומנים חדשים שהחתימו: קאסי ויונג ג'וק (שניהם יגרפו את התואר של חמשת השירים הטובים ביותר/אלבומי בכורה הטובים ביותר). גם בשנת 2006, באד בוי המשיכו בהצלחה כשהם מרכיבים את להקת הבנות דאניטי קיין מתוך תוכנית הריאליטי "יצירת הלהקה עונה 3". אלבום הבכורה שלהן התמקם במקום הראשון במצעדי המוזיקה השונים (הישג זה היה הפעם הראשונה שיצירה של החברה לוקחת מקום ראשון מאז הוצאתו לאור של הפסקול לסרט "בחורים רעים 2" שלוש שנים קודם לכן). אלבומם השני, Welcome to the Dollhouse גם הוא לקח את המקום הראשון במצעדים. האלבום כלל את הסינגל השני שנכנס לרשימת עשרת הגדולים, "Damaged". קומבס החתים את האומנים דיי26 ודוני קלאנג לחברה.
מספר שנים לאחר מכן קומבס פירק את הלהקה דאניטי קיין, תוך הפסקת החוזים עם כל אחת מחברות הלהקה. באותו זמן דון ריצ'רד עובד כאמן סולו וכותב שירים עבור החברה. בחודש מרץ 2009, דווח כי ריצ'רד וקומבס מרכיבים קבוצת בנות חדשה, אך לאחר מכן הרכיבו קבוצה הנקראת דירטי מאני המורכבת מריצ'רד, קומבס והזמרת וכותבת שירים בשם קאלנה הרפר. בחודש אפריל 2009, באד בוי החתימו את הראפר ראד קפה.
בחודש ספטמבר 2009, הוכרז כי קומבס יעזוב את וורנר מיוזיק גרופ, ויחתום על עסקה חדשה עם חברת הבת של יוניברסל מיוזיק גרופ - אינטרסקופ רקורדס. על פי תנאי העסקה החדשה קומבס אתחל את השם באד בוי רקורדס וסמלו המסחרי, כך שיפעלו דרך אינטרסקופ. הקטלוג והסגל הקודם של החברה, לעומת זאת, נותרו תחת השליטה של וורנר מיוזיק גרופ.
היסטוריה > 2010 עד היום

בשנת 2010, קומבס הציע לזמר מייז חופשה לשנה מחברת התקליטים כדי ליישב את המחלוקת ביניהם לאחר האירוע שהתרחש ב-2009 שבו הוא רצה לעזוב את החברה. עם זאת מייז מחליט לפרוש מתעשיית הראפ, למרות שהוא היה אמור להיות חתום מחדש לבאד בוי בתום שנת החופש שלו.
בשנת 2011, לאחר העסקה החדשה עם אינטרסקופ רקורדס, קומבס הצהיר כי הוא מחפש כישרון חדש שיתווסף לחברת התקליטים. ג'יי אלקטרוניקה, שהיו לו קשרים טובים מאוד עם קומבס, היה במקור אמור לחתום עם באד בוי אך לבסוף חתם חוזה עם רוק ניישן, חברת הבידור של הזמר ג'יי זי. ב-3 באוגוסט 2011 נודע כי הזמר והשחקן  משין גאן קלי חתם חוזה עם באד בוי. ב-2012 נודע כי פראנץ' מונטנה וקינג לוס חתמו חוזה עם באד בוי.
ב-25 באפריל 2012, מייז הופיע בהופעת אורח לצד קומבס בסינגל רמיקס של הראפר וויל, "Slight Work", המסמלת את הפעם הראשונה של הראפר מהארלם בהקלטה מאז 2010. שמועות החלו להופיע הטוענות כי מייז והזמר אומאריון הולכים לחתום עם חברת התקליטים מייבאק מיוזיק גרופ של ריק רוס. יותר מאוחר התגלה כי האומן פראנץ' מונטנה של באד בוי הוא הסיבה שמייז עושה את הקאמבק השלישי שלו. לפי מונטנה, מייז מכהן כנציג האחראי לגיוס אומנים ופיקוח על ההתקדמות שלהם בחברה, וכי הוא לוקח חלק עיקרי בקאמבק שלו עם האלבום Excuse My French וכן מופיע ברמיקס של מונטנה "Everything's a Go". הוא אמר כי "אני לא בטוח איזו החלטה הוא הולך לעשות, אבל אני אשמח לראות אותו במחנה שלי". נכון לעכשיו, מייז חתם מחדש עם באד בוי, אך עדיין לא הודיע אם החתימה שלו מחדש ההיא חלק מעסקת מיזם משותף בין באד בוי ומייבאק מיוזיק. מאוחר יותר מייז הודיע על עזיבתו מבאד בוי. ב-19 במרץ 2014 הראפר קינג לוס הודיע על עזיבתו מהחברה.
אמנים > אמנים מקליטים

| היוצר/ים | השנה שחתם בחברה | # מספר האלבומים שהוצאו לאור תחת החברה |
| --- | --- | --- |
| שון קומבס | 1994 | 6 |
| קאסי | 2006 | 1 |
| ג'ניל מונה | 2007 | 2 |
| משין גאן קלי | 2011 | 1 |
| פרנץ' מונטנה | 2012 | 2 |
| ניקול מייגן | 2012 | Signed, released debut EP under Hume Records |
| ג'יזל | 2014 |  |
| יונג כריס | 2015 |  |
| קינג טז | 2015 |  |
אמנים > Label compilations

| שנה | מידע |
| --- | --- |
1998: Bad Boy Greatest Hits: Volume 1 השקה: 13 באוקטובר 1998  סינגלים: "Too Too Old For Me" by Jerome  RIAA certification:זהב
2002: שון קומבס ומשפחת באד בוי - We Invented the Remix Vol. 1 השקה: 14 במאי 2002  סינגלים: "Special Delivery (Remix)", "I Need a Girl (Part One)", "I Need a Girl (Part 2) "  פלטינות RIAA certification: 2x
2004: Bad Boy's 10th Anniversary... The Hits השקה: 9 במרץ 2004  סינגלים: "Victory 2004"  RIAA certification: זהב
2004: Bad Boy's R&B Hits השקה: 23 בנובמבר 2004  סינגלים: ———————  RIAA certification: (ללא)
הערות שוליים

↑  Interscope Records (22 באוגוסט 2012). "Bad Boy Records Signs Viral Sensation Megan Nicole". נבדק ב-4 במרץ 2015. {{cite web}}:  (עזרה)
↑  Escape - EP by Megan Nicole (באנגלית אמריקאית), נבדק ב-2020-12-30
| --- | --- |
בקרת זהויות :  BnF: cb14028846k (data)  ISNI: 0000 0001 2109 9263  LCCN: no2003082059  MusicBrainz: 29d43312-a8ed-4d7b-9f4e-f5650318aebb  VIAF: 141064664   WorldCat (עם VIAF): 141064664
הפוסיקט דולז

| --- | --- |

 מקום הקמה:  לוס אנג'לס 
 מוקד פעילות:  לוס אנג'לס, קליפורניה, ארצות הברית
 תקופת הפעילות:  2003–2010 • 2019 – 2021
 סוגה:  פופ • דאנס • רית'ם אנד בלוז • היפ-הופ
 חברת תקליטים:  אינטרסקופ רקורדס
 פרסים והוקרה:  פרס האמן הבינלאומי של פרסי המוזיקה האסיאתית של Mnet (2006)  פרס VMA לקליפ הדאנס הטוב ביותר (2006)  פרס VMA לקליפ הדאנס הטוב ביותר (2008) 
 האתר הרשמי של הלהקה
 פרופיל ב-IMDb
 חברים
 ניקול שרזינגר כרמית בכר קימברלי ויאט אשלי רוברטס ג'סיקה סוטה
 חברים לשעבר
 קייסי קמפבל רייצ'ל סטרלינג רבקה פיקרינג קאיה ג'ונס כרמן אלקטרה קיווה דאווסון ונסה קורי קרינגטון פיין מלודי תורנטון ג'יימי לי-רויז
 
הפוסיקט דולז (באנגלית: The Pussycat Dolls) הייתה להקת בנות אמריקאית המורכבת מזמרות, רקדניות, ושחקניות ידועות. את כל שירי הלהקה ביצעה הסולנית ניקול שרזינגר, ואילו יתר המשתתפות בהרכב הצטרפו אליה כמלוות בקולות רקע.
ביוגרפיה

פרק זה לוקה בחסר. אנא
תרמו
לוויקיפדיה ו
. ייתכן שתמצאו פירוט ב
דף השיחה
.
טעויות בטבלה *נדרש עדכון (אנ').
הלהקה הוקמה על ידי כריסטינה אפלגייט בביתה בלוס אנג'לס. רובין אנטין, שותפתה, רצתה לשנות את אופי הלהקה מבחינת ריקודים והופעה על במה, ולשם כך היא הזמינה מספר חברות שהכירה מתחום הריקוד. אפלגייט הציעה כי ההרכב יופיע במועדון "סאנט סטריפ" שבבעלות ג'וני דפ. הופעתן הראשונה, בורלסקה, התקיימה בשנת 1995, ונמשכה באופן קבוע מדי יום חמישי. בשנת 2000, הזמרות גוון סטפאני וכריסטינה אגילרה הופיעו יחד עם הלהקה, וכריסטינה הפכה לחברה בה לפרק זמן קצר.
בעקבות הצלחת המופע, הלהקה עברה למועדון "רוקסי", והופיעה שם פעמיים בשבוע במשך שבעה שבועות, יחד עם אומנים אורחים ובהם: בריטני מרפי, שרליז ת'רון, פריס הילטון ופמלה אנדרסון. בהמשך השתנה הרכב  הלהקה, והיא השתתפה בפסקולי הסרטים "תפוס ת'כריש", עם השיר "We Went As Far As We Felt Like Going" וב-"הנרקוד?", כאשר ביצעו גרסת כיסוי ללהיט הישן "Sway" של דין מרטין (שיר מקסיקני במקור). בסוף שנת 2005 יצא הסינגל הראשון, "Don't Cha", מתוך אלבום הבכורה שלהן, PCD (המציין את ראשי התיבות של שם הלהקה).
בשנת 2007, נערכה תחרות בשם "The Search for the Next Doll", (חיפוש אחר חברת להקה חדשה). הזוכה היא אסיה ניטולאנו. למרות זכייתה של ניטולאנו בתחרות היא בחרה שלא להצטרף ללהקה בשל רצונה לפתח  קריירה כסולנית. אלבומן השני Doll Domination יצא לאור בספטמבר 2008.
בסוף שנת 2009, פרשו בזו אחר זו כמה מחברות הלהקה, עד שניקול שרזינגר, הסולנית, נשארה לבדה. רובין אנטין מייסדת הלהקה הודיעה כי את הבנות שפרשו יחליפו בנות אחרות, אך לאחר תקופה ארוכה ומלאה בשמועות, הפוסיקט דולז מצאו עצמן בהפסקה עד להודעה חדשה.
ב-30 בנובמבר 2019, הוכרז כי חברות הלהקה יתאחדו ויצאו לסבב הופעות במהלך שנת 2020.
דיסקוגרפיה > אלבומי אולפן

2005: PCD
2008: Doll Domination
דיסקוגרפיה > מהדורות מחודשות

2009: Doll Domination 2.0
2009: Doll Domination 3.0
דיסקוגרפיה > אלבומי לייב

2006: Live from London
2007: The Pussycat Dolls: Live from Control Room
דיסקוגרפיה > מיני אלבומים

2006: Sessions@AOL
2009: Doll Domination – The Mini Collection
הופעות > סיבוב הופעות

2006–2007: PCD World Tour
2009: Doll Domination Tour
2021: The Pussycat Dolls Tour
מועמדויות לפרסים

פרק זה לוקה בחסר. אנא
תרמו
לוויקיפדיה ו
. ייתכן שתמצאו פירוט ב
דף השיחה
.
טעויות בטבלה *נדרש עדכון (אנ').
| שנה | איגוד | קטגוריה | על | תוצאה |
| --- | --- | --- | --- | --- |
| 2005 | פרסי המוזיקה של בילבורד | שיר ההיפ הופ/R&B הנמכר ביותר של השנה | Don't Cha | זכייה |
| 2005 | פרסי המוזיקה של בילבורד | שיר הדאנס הנמכר ביותר של השנה | Don't Cha | מועמדות |
| 2005 | פרסי המוזיקה של בילבורד | שיר הדאנס של השנה |  | זכייה |
| 2005 | פרסי המוזיקה של בילבורד | השיר הנמכר של השנה |  | מועמדות |
| 2005 | פרסי המוזיקה של בילבורד | אמן הדאנס הטוב ביותר של השנה |  | מועמדות |
| 2005 | UK Smash Hits Awards | הקליפ הטוב ביותר של השנה |  | זכייה |
| 2005 | Bravo Otto (כסף) | להקת פופ |  | זכייה |
| 2006 | Goldene Kamera | פופ בינלאומי |  | זכייה |
| 2006 | ECHO | פופ בינלאומי |  | מועמדות |
| 2006 | פרסי MTV אוסטרליה | הווידאו הטוב ביותר ללהקה | "Don't Cha" | מועמדות |
| 2006 | פרסי MTV אסיה | הפריצה הגדולה לאמן/להקה |  | מועמדות |
| 2006 | פרסי MTV הפיליפינים | הווידאו הבינלאומי הטוב ביותר | "Don't Cha" | מועמדות |
| 2006 | פרסי MYX למוזיקה | הווידאו הבינלאומי הטוב ביותר | "Don't Cha" | זכייה |
| 2006 | פרסי הסול טריין | שיר הR&B הטוב ביותר: תזמורת, דואט או להקה |  | מועמדות |
| 2006 | VMA | קליפ הדאנס הטוב ביותר | "Buttons" | זכייה |
| 2006 | VMA | הכוריאוגרפיה הטובה ביותר לקליפ | "Buttons" | מועמדות |
| 2006 | פרסי ההיפ-הופ/R&B של בילבורד | שיר ההיפ הופ/R&B הנמכר של השנה | "Don't Cha" | זכייה |
| 2006 | פרסי MTV אמריקה הלטינית | האמן/להקה הבינלאומיים החדשים הטובים ביותר |  | מועמדות |
| 2006 | "MuchMusic Video Awards" | האמן הבינלאומי הטוב ביותר | "Don't Cha" | מועמדות |
| 2006 | פרס המוזיקה האמריקאית | להקת הפופ/רוק הטובה ביותר |  | מועמדות |
| 2006 | פרס המוזיקה האמריקאית | האמן/להקה החדשים הטובים ביותר |  | מועמדות |
| 2006 | פרסי MTV אירופה | הלהקה הטובה ביותר |  | מועמדות |
| 2006 | פרסי TMF בלגיה | האלבום הטוב ביותר | PCD | זכייה |
| 2006 | פרסי TMF הולנד | האמן הבינלאומי החדש הטוב ביותר |  | זכייה |
| 2006 | פרסי מוזיקת העולם | האמן/להקה החדשים הטובים ביותר |  | מועמדות |
| 2006 | פרסי המוזיקה האסיאתית של Mnet | האמן הטוב ביותר |  | זכייה |
| 2006 | פרסי המוזיקה של בילבורד | הלהקה/הצמד הטוב ביותר של השנה |  | מועמדות |
| 2007 | פרסי גראמי | ההופעה הטובה ביותר בפופ של להקה או צמד | "Stickwitu" | מועמדות |
| 2008 | VMA | הריקוד הטוב ביותר | "When I Grow Up" | זכייה |
בני אמדורסקי

| --- | --- |

 לידה:  12 באוגוסט 1931 כ"ט באב ה'תרצ"א ירושלים, פלשתינה (א"י)
 פטירה:  23 בינואר 1994 (בגיל 62) י"א בשבט ה'תשנ"ד ישראל תל אביב-יפו, ישראל
 מקום קבורה:  בית העלמין ירקון 
 מדינה:  ישראל ישראל
 תקופת הפעילות:  1956–1994 (כ־38 שנים)
 מקום לימודים:  בית הספר תחכמוני 
 צאצאים:  אסף אמדורסקי
 פרופיל ב-IMDb
 
בני אמדורסקי (12 באוגוסט 1931 – 23 בינואר 1994) היה זמר, שחקן, מפיק, אמרגן, מסעדן ובוהמיין ישראלי.